Source: http://karierainfo.zoznam.sk/cl/1000174/1320201/Vypoved-zamestnankyni-na-materskej-rodicovskej-dovolenke
Timestamp: 2014-03-11 10:53:36+00:00
Document Index: 2528220

Matched Legal Cases: ['§ 63', '§ 63', '§ 63', '§ 63', '§ 63', '§ 63']

Výpoveď zamestnankyni na materskej/rodičovskej dovolenke | Karierainfo.sk
Získaj prácu	Pracovný pohovor	Motivácia	Prostredie práce	Internet a Networking	Mám prácu	Kurzy a štúdium	Motivácia a produktivita	Vyhorenie	Mzda	Podnikanie	Hľadám prácu	Získaj prácu	Životopis a Motivačný list	Pracovný pohovor	Strata práce	Manažment ľudí	Hľadanie ľudí	Najímanie ľudí	Práca s ľuďmi	Motivácia	Pracovné prostredie	Práca a voľný čas	Vzťahy na pracovisku	Prostredie práce	Dovolenka a choroba	Internet a Networking	Aktuality	Domáce	Zahraničné	Poradňa	Skúšobná doba	Doba určitá	Pracovné podmienky	Dovolenka	Mzda	Skončenie práce	Odstupné	Rodičovstvo	Dôchodok	Videá	RSS	Hlavná stránka	> Poradňa	> Právna poradňa	> Rodičovstvo a práca
Výpoveď zamestnankyni na materskej/rodičovskej dovolenke
Chcel by som sa opýtať ako postupovať pri výpovedi zamestnancov na rodičovskej dovolenke, keď som zrušil prevádzku. Dlhodobo mi prevádzka nevykazovala zisk a tak som sa rozhodol prevádzku predať, čo sa mi aj podarilo. Ide o to, že mám dve zamestnankyne, ktoré počas prevádzky skončili na materskej, jedna priamo na rodičovskej, keďže nemala odpracovaných dostatok rokov. Táto zamestnankyňa pracovala u mňa od 03.05.2010 do asi 01.08.2010, čiže odpracovala u mňa ani nie 3 mesiace a odišla na materskú. Chcem vedieť, či mám nárok jej dať výpoveď aj keď je stále na rodičovskej dovolenke a ak áno, či má nárok na odstupné. V prípade ak áno a odpracovala iba 3 mesiace, na aké odstupné má nárok... Poradňa: Zamestnávateľ môže dať zamestnancovi výpoveď v zmysle ustanovenia § 63 ods. 1 písm a) Zákonníka práce, ak sa zrušuje alebo premiestňuje zamestnávateľ alebo jeho časť. V prípade opísanom vyššie predpokladáme, že nedochádza k zrušeniu celého zamestnávateľa (v takom prípade sa jedná o zánik spoločnosti alebo ukončenie živnosti ), ale zrušuje sa len časť zamestnávateľa. V takomto prípade má zamestnávateľ povinnosti podľa ods. 2 § 63 Zákonníka práce. V zmysle ustanovenia § 63 ods.2 Zákonníka práce, zamestnávateľ môže dať zamestnancovi výpoveď, ak nejde o výpoveď pre neuspokojivé plnenie pracovných úloh, pre menej závažné porušenie pracovnej disciplíny alebo z dôvodu, pre ktorý možno okamžite skončiť pracovný pomer, iba vtedy, ak: a) zamestnávateľ nemá možnosť zamestnanca ďalej zamestnávať, a to ani na kratší pracovný čas v mieste, ktoré bolo dohodnuté ako miesto výkonu práce, b) zamestnanec nie je ochotný prejsť na inú pre neho vhodnú prácu, ktorú mu zamestnávateľ ponúkol v mieste, ktoré bolo dohodnuté ako miesto výkonu práce alebo sa podrobiť predchádzajúcej príprave na túto inú prácu. Vyššie uvedené zákonné ustanovenie je hmotnoprávnou podmienkou platnosti výpovede. Zamestnávateľ je povinný tieto podmienky splniť, t. j. musí zamestnancovi ponúknuť voľné pracovné miesto. Ak u zamestnávateľa v čase výpovede bolo voľné miesto a zamestnancovi ho neponúkol, výpoveď je neplatná, preto je potrebné skúmať, či v čase výpovede danej zamestnankyni existovalo u zamestnávateľa voľné miesto. V prvom rade musí zamestnávateľ ponúknuť zamestnancovi vhodné voľné pracovné miesto, ktoré zodpovedá kvalifikácii, zdravotnému stavu, skúsenostiam, zručnostiam a spôsobilosti zamestnanca na prácu. Ak zamestnanec takúto prácu odmietol, t. j. nebol ochotný na ňu prejsť, zamestnávateľ mu môže dať výpoveď. Ak zamestnávateľ nemá voľné pracovné miesto, ktoré je vhodné pre zamestnanca podľa vyššie uvedených kritérií, zamestnávateľ je povinný ponúknuť zamestnancovi aj inú vhodnú prácu, aj menej kvalifikovanú. Ak zamestnávateľ takéto pracovné miesto nemá alebo zamestnankyňa odmietne takéto miesto prijať, zamestnávateľ jej dá výpoveď. Zamestnávateľ nesmie dať zamestnancovi výpoveď v ochrannej dobe, a to v dobe, keď je zamestnankyňa tehotná, keď je zamestnankyňa na materskej dovolenke, keď je zamestnankyňa a zamestnanec na rodičovskej dovolenke alebo keď sa osamelá zamestnankyňa alebo osamelý zamestnanec starajú o dieťa mladšie ako tri roky, ale uvedený zákaz neplatí, ak je dôvodom výpovede práve ustanovenie § 63 ods. 1 písm.a) Zákonníka práce, t.j, skutočnosť, že sa zrušuje alebo premiestňuje zamestnávateľ alebo jeho časť. Ak bola daná zamestnancovi výpoveď, jeho pracovný pomer sa skončí uplynutím výpovednej doby. Výpovedná doba začne plynúť prvým dňom kalendárneho mesiaca nasledujúceho po mesiaci, v ktorom bola doručená výpoveď. Ak je zamestnancovi daná výpoveď z dôvodu podľa ustanovenia § 63 ods. 1 písm. a) alebo b), kam zaraďujeme aj vyššie spomínanú situáciu, zamestnanec bude mať nárok na odstupné, ak požiada zamestnávateľa o skončenie pracovného pomeru dohodou pred začiatkom plynutia výpovednej doby. Odstupné sa poskytuje v sume, ktorá je násobkom jeho priemerného mesačného zárobku a počtu mesiacov, počas ktorých by trvala výpovedná doba. Nárok na odstupné vznikne len v tom prípade, ak ku skončeniu pracovného pomeru došlo z dôvodov podľa ustanovenia § 63 ods. 1 písm. a) alebo b) Zákonníka práce( t.j. ak sa zrušuje alebo premiestňuje zamestnávateľ alebo jeho časť alebo ak sa zamestnanec stal nadbytočným v dôsledku rozhodnutia zamestnávateľa alebo ak je zamestnancovi daná výpoveď zo zdravotných dôvodov). Ak zamestnankyňa, ktorej jej daná výpoveď z vyšie uvedených dôvodov, nepožiada pred začiatkom plynutia výpovednej doby o skončenie pracovného pomeru dohodou, jej pracovný pomer bude ďalej trvať a zamestnávateľ jej bude povinný počas trvania výpovednej doby prideľovať prácu a platiť za prácu dojednanú mzdu a následne, po uplynutí výpovednej doby, jej pracovný pomer sa skončí, pričom jej nárok na odstupné nevznikne. V konkrétnom prípade opísanom v čitateľskej otázke je zamestnankyňa na materskej / rodičovskej dovolenke, preto môže výpovednú dobu stráviť doma, zamestnávateľ jej v tomto čase nevypláca mzdu a jej pracovný pomer zanikne uplynutím výpovednej doby. Výpovedná doba začína plynúť od prvého dňa kalendárneho mesiaca nasledujúceho po doručení výpovede a skončí sa uplynutím posledného dňa príslušného kalendárneho mesiaca. Ak je daná zamestnancovi výpoveď z vyššie uvedených dôvodov a zamestnanec pred začiatkom plynutia výpovednej doby požiada o skončenie pracovného pomeru, má zamestnanec nárok na odstupné vo výške násobku priemerného zárobku a počtu mesiacov, počas ktorých by trvala výpovedná doba. Dĺžka výpovednej doby závisí od dĺžky trvania pracovného pomeru ku dňu doručenia výpovede. Dĺžka výpovednej doby je dva mesiace, ak pracovný pomer zamestnanca u zamestnávateľa ku dňu doručenia výpovede trval najmenej jeden rok a menej ako päť rokov. Ak pracovný pomer trval najmenej päť rokov, dĺžka výpovednej doby je tri mesiace. Ak pracovný pomer trval menej ako jeden rok, je výpovedná doba jeden mesiac. Upozorňujeme, že rozhodujúce je trvanie pracovného pomeru, nie skutočnosť, koľko zamestnanec/zamestnankyňa v skutočnosti odpracovala.
04.06.2012 Svoje otázky do poradne nám zasielajte na poradna@firma.zoznam.sk
04.06.2012 | Hodnotenie článku: 0.0/5 (0 hlasov)
Výpoveď zamestnankyni na rodičovskej dovolenke
Môže mi zamestnávateľ dať výpoveď, keď poberám rodičovský príspevok?
Zmena práce po rodičovskej dovolenke
Práca v zahraničí: Taliansko
Neviete povedať nie? Naučíme vás to
Dohodári nemajú také výhody ako klasickí zamestnanci
Ženy v Európe zarábajú menej ako muži
Rebríček krajín, v ktorých sú náklady na prácu zamestnanca najvyššie
10 povolaní, ktoré pohltila doba. Dnes ich už nenájdete!
20 najlepšie platených pracovných pozícií
Práca v Prievidzi: Hľadá sa 150 nových zamestnancov
10 vecí, ktoré by ste určite nemali dať do životopisu
Rebríček krajín, v ktorých obyvatelia dosahujú najvyššiu mzdu
7 moderných spôsobov, ako natrvalo zanecháte dobrý dojem
Najabsurdnejšie odpovede kandidátov na pracovnom pohovore
Za dnes	Za týždeň	Za mesiac	Firma menila majiteľa. Prídem o odstupné?